44. ΝΟΜΟΘΕΤ. ΔΙΑΤΑΓΜΑ υπ’ αριθ. 212 της 11/14 Ιουν. 1969 (ΦΕΚ Α΄ 112) Περί Οργανώσεως και Διοικήσεως του Οργανισμού Απασχολήσεως Εργατικού Δυναμικού. Άρθρ.1.-1.Ο, δυνάμει του Ν.Δ. 2961/1954 «περί συστάσεως Οργανισμού Απασχολήσεως και Ασφαλίσεως Ανεργίας», συσταθείς Οργανισμός Απασχολήσεως και Ασφαλίσεως Ανεργίας, μετονομάζεται εις «Οργανισμόν Απασχολήσεως Εργατικού Δυναμικού (Ο.Α.Ε.Δ.)». Ο Οργανισμός Απασχολήσεως Εργατικού Δυναμικού, αποκαλούμενος εν τοις επομένοις του παρόντος Ν.Δ/τος, χάριν συντομίας, Οργανισμός, αποτελεί νομικόν πρόσωπον δημοσίου δικάιου, εδρεύον εν Αθήναις και τελούν υπό την εποπτείαν του Υπουργού Εργασίας. 2.Ο Οργανισμός είναι το κύριον όργανον εφαρμογής της Κυβερνητικής Πολιτικής επί της απασχολήσεως, προς εξασφάλισιν των αναγκαίων προϋποθέσεων ταχείας προσαρμογής της προσφοράς εργασίας προς τας απαιτήσεις της ζητήσεως, εν αρμονία προς το εκάστοτε Πρόγραμμα Οικονομικής Αναπτύξεως της Χώρας και τας συναφείς κατευθύνσεις και οδηγίας του Υπουργού Εργασίας. 3.Ειδικώτερον ο Οργανισμός μεριμνά: α)Δια τον επαγγελματικόν προσανατολισμόν του εργατικού δυναμικού της Χώρας. β)Δια την διευκόλυνσιν της επαφής μεταξύ προσφοράς και ζητήσεως εργασίας προς τον σκοπόν της πλέον προσφόρου απασχολήσεως του διαθεσίμου εργατικού δυναμικού της Χώρας. γ)Δια την τεχνικήν μαθητείαν των νέων. δ)Δια την επαγγελματικήν κατάρτισιν του εργατικού δυναμικού, ιδία δια της ταχυρρύθμου εκπαιδεύσεως αυτού. ε)Δια την επιδότησιν των, μετά την ακουσίαν διακοπήν της σχέσεως εξηρτημένης εργασίας αυτών, καθισταμένων ανέργων κατά τας διατάξεις του Ν.Δ. 2961/54 «περί συστάσεως Οργανισμού Απασχολήσεως και Ασφαλίσεως Ανεργίας» ως και δια την καταβολήν των επιδομάτων στρατεύσεως, κατά τας διατάξεις του Νόμ. 2054/1952 «περί τροποποιήσεως και συμπληρώσεως της νομοθεσίας περί στρατευομένων μισθωτών», των εισφορών και δαπανών δια την εφαρμογήν αμφοτέρων των ως άνω θεσμών τηρουμένων εφεξής εις ενιαίον λογαριασμόν. ς)Δια την παροχήν ενισχύσεων, ιδία υπό την μορφήν επιδοτήσεως, εις εποχιακώς λειτουργούσας επιχειρήσεις, εφ’ όσον αύται ήθελον συνεχίσει, κατά την περίοδον της κάμψεως της δραστηριότητός των, την απασχόλησιν μισθωτών. Η ενίσχυσις αύτη παρεχομένη κατά την περίοδον κάμψεως της δραστηριότητος εκάστης, των ως άνω επιχειρήσεων, δεν δύναται, κατά πάσαν περίπτωσιν, να υπερβή τα τρία πέμπτα της επιβαρύνσεως, ην θα υφίστατο ο Οργανισμός εκ της καταβολής επιδομάτων ανεργίας εις τους, συνεπεία της κατά τα άνω κάμψεως της δραστηριότητος και κατά την διάρκειαν αυτής, απολυομένους μισθωτούς της επιχειρήσεως ταύτης. Αι προϋποθέσεις, ιδία δε ο χαρακτηρισμός των επιχειρήσεων ως εποχιακώς λειτουργουσών και η διαδικασία της παροχής ενισχύσεως, ως και ο χρόνος ενάρξεως εφαρμογής του θεσμού τούτου, θέλουσι καθορισθή δια Β.Δ/των, εκδιδομένων προτάσει του Υπουργού Εργασίας, μετά γνώμην του Διοικητικού Συμβουλίου του Οργανισμού Απασχολήσεως Εργατικού Δυναμικού και κατόπιν αποφάσεως του Συμβουλίου Οικονομικής Πολιτικής. «ζ΄.Δια την συμπλήρωσιν των παρεχομένων υπό του Ι.Κ.Α. επιδομάτων κυήσεως και μητρότητος μέχρι του ποσού των τακτικών αποδοχών της μισθωτού μετ’ αφαίρεσιν των υπό του οικείου εργοδότου καταβληθεισών αποδοχών». Το εδάφ. ζ΄ προσετέθη δια του άρθρ. 4 Νόμ. 549/1977 (τόμ. 15² σελ. 246,03). Διοίκησις άρθρ. 4 Νόμ. 549/1977 (τόμ. 15² σελ. 246,03). 4.Δια την αντιμετώπισιν ειδικών υπηρεσιακών αναγκών του Οργανισμού, ιδία δε δια την έκδοσιν βιβλιαρίων πληρωμής οικογενειακών επιδομάτων, την ανά τρίμηνον καταβολήν των επιδομάτων τούτων, ως και την διανομήν των επί ταις εορταίς Χριστουγέννων και Πάσχα βοηθημάτων ανεργίας, δύναται να απασχολήται επ’ αμοιβή υπερωριακώς το προσωπικόν του Οργανισμού, ως και το προσωπικόν του Ι.Κ.Α., όπου το τελευταίον τούτο ασκεί αρμοδιότητας του Οργανισμού επί των άνω αντικειμένων. 5.Δια την εφαρμογήν των διατάξεων της προηγουμένης παραγράφου ισχύουν αναλόγως εφαρμοζόμεναι, αι περί υπερωριακής απασχολήσεως του προσωπικού του Ι.Κ.Α. διατάξεις του άρθρ. 4 του Α.Ν. 178/1967 «περί αυξήσεως εισφορών προς το Ίδρυμα Κοινωνικών Ασφαλίσεων, επεκτάσεως του ενιαίου Μισθολογίου εις το προσωπικόν των Ν.Π.Δ.Δ. αρμοδιότητος Υπουργείου Εργασίας και καταργήσεως προσθέτων αμοιβών». «6.Με Π.Δ/γμα, που εκδίδεται με πρόταση του Υπουργού Εργασίας ή με πρόταση των Υπουργών Εργασίας και Οικονομικών, όπου απαιτείται, με βάση τις διατάξεις που ισχύουν, σύμπραξη του Υπουργού Οικονομικών, ύστερα από γνώμη του Δ.Σ. του Ο.Α.Ε.Δ., ρυθμίζονται οι περιπτ. η΄ και θ΄ της παρ. 1» Η παρ. 6 προστέθηκε από το άρθρ. 17 του Νόμ. 1836/89 «ΦΕΚ Α΄ 79), κατωτ. αριθ. 181. Τελικαί Διατάξεις Άρθρ.8.-(Κατηργήθη δια του άρθρ. 15 του Ν.Δ. 1153/1972, τόμ. 35 σελ. 83). Άρθρ.9.-1.Ο Οργανισμός δύναται να αθλοθετή, καθ’ έκαστον σχολικόν έτος, βραβεία, δια τους διακρινομένους δια το ήθος, την επίδοσιν και απόδοσιν μαθητάς και σπουδαστάς τεχνικών και επαγγελματικών σχολών εν γένει, οίτινες τυγχάνουσι τέκνα εργαζομένων επί σχέσει εξηρτημένης εργασίας ή τοιούτων συνταξιοδοτουμένων, ή επιδοτουμένων υπ’ αυτού. Το καθ’ έκαστον σχολικόν έτος, δια τον ανωτέρω σκοπόν, διατιθέμενον συνολικόν κονδύλιον, καθορίζεται δι’ αποφάσεως του Διοικητικού Συμβουλίου του Οργανισμού, εγκρινομένης υπό του Υπουργού Εργασίας. Δι’ ειδικού Κανονισμού θέλουσι καθορισθή η διαδικασία επιλογής των δικαιουμένων βραβείου, τα του χρόνου και τρόπου καταβολής αυτού, ως και πάσα ετέρα προϋπόθεσις αναγκαία δια την εφαρμογήν του θεσμού τούτου. 2.Από της λήξεως του Σχολικού έτους 1968-1969 καταργείται ο Νόμ. 3665/1957 και το εις εκτέλεσιν αυτού εκδοθέν Β.Δ/μα. Άρθρ.10.-1.Η κατά τας κειμένας διατάξεις αρμοδιότης του Υπουργού Εργασίας, επί της λειτουργίας πασών εν γένει των υπηρεσιών του Οργανισμού, πλην των αναφερομένων εις την άσκησιν εποπτείας επί του Οργανισμού τούτου, ανήκει, από της ισχύος του παρόντος, εις τον Διοικητήν του Οργανισμού. Ο Υπουργός Εργασίας δύναται, δι’ αποφάσεώς του, δημοσιευομένης δια της Εφημερίδος της Κυβερνήσεως, να εκχωρή εν όλω ή εν μέρει εις τον Διοικητήν του Οργανισμού τας, κατά την κειμένην Νομοθεσίαν, αρμοδιότητας αυτού επί των αντικειμένων, περί ων το άρθρ. 1 παρ. 3 του παρόντος. 2.Αι διατάξεις της παρ. 2 του άρθρ. 4 του παρόντος Ν.Δ/τος, εφαρμόζονται αναλόγως και προκειμένου περί των, κατά τας κειμένας διατάξεις, παρά τω Οργανισμώ λειτουργούντων Συμβουλίων ή Επιτροπών. Μεταβατικαί διατάξεις Άρθρ.11.-1.Από της ισχύος του παρόντος Ν.Δ/τος τα Γραφεία Ευρέσεως Εργασίας, τα Κέντρα Επαγγελματικής Μορφώσεως Εργαζομένων, τα Κέντρα Ψυχοτεχνικών Ερευνών, αι Σχολαί Μαθητείας, Μετεκπαιδεύσεως και Ταχυρρύθμου Εκπαιδεύσεως του Υπουργείου Εργασίας και τα Οικοτροφεία των Σχολών αυτών, υπάγονται εις τον Οργανισμόν και αποτελούν υπηρεσίας του Οργανισμού τούτου. 2.Μέχρι της εκδόσεως των, κατά τας διατάξεις του άρθρ. 7, προβλεπομένων Β.Δ/των, εξακολουθούν ισχύουσαι αι υφιστάμεναι αντίστοιχοι διατάξεις, εφ’ όσον δεν αντίκεινται εις το παρόν Ν.Δ/μα. 3.Από της ενάρξεως της ισχύος του παρόντος Ν.Δ/τος θεωρείται λήξασα η θητεία των μελών του Διοικητικού Συμβουλίου του Οργανισμού Απασχολήσεως και Ασφαλίσεως Ανεργίας. Μέχρι του διορισμού του Διοικητού και των άλλων μελών, του κατά το παρόν Ν.Δ/μα Διοικητικού Συμβουλίου του Οργανισμού, το απερχόμενον τοιούτον εξακολουθεί ασκούν τας αρμοδιότητάς του. 4.Δια Β.Δ/των, εκδιδομένων προτάσει του Υπουργού Εργασίας, δύνανται να κωδικοποιώνται αι περί του Οργανισμού κείμεναι διατάξεις. Κατά την κωδικοποίησιν ταύτην δύναται να μεταβάλλεται η σειρά των άρθρων, των παραγράφων και εν γένει να επιφέρωνται οιαιδήποτε μεταβολαί εις την κατάταξιν του κειμένου των κωδικοποιημένων διατάξεων, άνευ μεταβολής της εννοίας αυτών. (Αντί για τη σελ. 98,31(δ) Σελ. 98,31(ε) Τεύχος ΙΑ-6-3 Σελ. 103 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) 15.Γ .β.44 Άρθρ.2.-1.Ο Οργανισμός διοικείται υπό του Διοικητικού Συμβουλίου και του Διοικητού αυτού. 2.(Αφορά την σύνθεσιν του Δ.Σ. Βλ. ήδη Π.Δ. 388/1977, ανωτ. σελ. 36,05). 3.Ως Διοικητής διορίζεται πρόσωπον έχον πείραν περί την διοίκησιν δημοσίων εν γένει υπηρεσιών ή νομικών προσώπων δημοσίου δικαίου και διαθέτον ειδικάς γνώσεις εις θέματα κοινωνικής πολιτικής. 4-7.(Αφορούν την σύνθεσιν και λειτουργίαν του Δ.Σ. Βλ. ήδη Π.Δ. 388/1977, ανωτ. σελ. 36,05). 8.Γραμματεύς του Διοικητικού Συμβουλίου, διορίζεται, μεθ’ ενός αναπληρωτού, δι’ αποφάσεως του Διοικητού, διοικητικός υπάλληλος του Οργανισμού ανήκων εις την Α΄ Κατηγορίαν. 9.Διοικητής ή μέλος του Διοικητικού Συμβουλίου δεν διορίζεται ουδέ διατηρείται πρόσωπον, μη δυνάμενον, κατά τας ισχυούσας διατάξεις, ν’ αναλάβη δημόσιον λειτούργημα. 10.Τα καθήκοντα του Διοικητού και του μέλους του Διοικητικού Συμβουλίου είναι ασυμβίβαστα προς την ιδιότητα του υπαλλήλου του Οργανισμού, του προμηθευτού ή εργολάβου αυτού. Η μετά την ανάληψιν των καθηκόντων δημιουργία ασυμβιβάστου, επιφέρει την έκπτωσιν εκ της θέσεως. 11.Ο Διοικητής κατά την διάρκειαν της θητείας αυτού, δεν δύναται να έχη ετέραν επαγγελματικήν απασχόλησιν, εν υστέρα δε (Αντί της σελ. 98,27) Σελ. 98,27(α) Τεύχος 653-Σελ. 109 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) 15.Γ .β.44 συνδρομή τοιαύτης απασχολήσεως, εκπίπτει της θέσεώς του. 12.Ο Διοικητής και τα μέλη του Διοικητικού Συμβουλίου εκπίπτουν της θέσεώς των, λόγω σοβαράς παραβάσεως των διεπόντων την λειτουργίαν του Οργανισμού Νόμων και κανονισμών, ως και λόγω ζημίας, επελθούσης εις τούτον εκ της παραμελήσεως των καθηκόντων των. 13.Προτάσει του Διοικητού, εκπίπτουν της θέσεώς των τα μέλη του Διοικητικού Συμβουλίου, εάν, άνευ αποχρώντος λόγου, απουσιάζουν των συνεδριάσεων αυτού επί τέσσαρας συνεχείς συνεδριάσεις ή επί οκτώ συνεδριάσεις εντός του αυτού έτους. 14.Η εκ της θέσεώς των έκπτωσις του Διοικητού και των μελών του Διοικητικού Συμβουλίου δια τινα των εις τας προηγουμένας παραγράφους λόγων, ενεργείται κατά την εν τω παρόντι προβλεπομένην διαδικασίαν του διορισμού των. 15.Κατά την ενάσκησιν των καθηκόντων των ο Διοικητής και τα μέλη του Διοικητικού Συμβουλίου υπέχουσι τας αστικάς και ποινικάς ευθύνας του δημοσίου υπαλλήλου. 16.Τα μέλη του Διοικητικού Συμβουλίου και ο Κυβερνητικός Επίτροπος, δικαιούνται αποζημιώσεως κατά συνεδρίασιν, οριζομένης δι’ αποφάσεως του Διοικητού, εγκρινομένης υπό του Υπουργού Εργασίας. Εις τον Αντιπρόεδρον του Δ.Σ. και τον Κυβερνητικόν Επίτροπον, δύναται να καταβάλληται προσθέτως και αποζημίωσις κατά μήνα, οριζομένη δι’ αποφάσεως του Διοικητού, εγκρινομένης υπό του Υπουργού Εργασίας. Κυβερνητικός Επίτροπος Άρθρ.3.-1.Δια της, κατά την παρ. 7 του προηγουμένου άρθρου, αποφάσεως, διορίζεται επί τριετεί θητεία Κυβερνητικός Επίτροπος παρά τω Διοικητικώ Συμβουλίω του Οργανισμού, όστις μετέχων των συνεδριάσεων αυτού άνευ ψήφου, δικαιούται να λαμβάνη τον λόγον επί παντός θέματος και να υποβάλη προτάσεις. Ο Κυβερνητικός Επίτροπος και ο αναπληρωτής αυτού επιλέγονται υπό του Υπουργού Εργασίας μεταξύ των υπαλλήλων του Υπουργείου Εργασίας, των εχόντων τουλάχιστον 2ον βαθμόν. 2.Ο Κυβερνητικός Επίτροπος, κρίνων ότι απόφασις του Διοικητικού Συμβουλίου αντίκεται εις την κειμένην νομοθεσίαν, δύναται να αναστείλη την εκτέλεσιν αυτής, είτε κατόπιν προφορικής δηλώσεώς του, γενομένης αμέσως μετά την λήψιν της αποφάσεως και καταχωρουμένης εις τα πρακτικά των συνεδριάσεων, είτε κατόπιν εγγράφου ανακοινώσεώς του, κοινοποιουμένης προς τον Διοικητήν, εντός 24ώρου από της λήψεως της αποφάσεως. Σελ. 98,28(α) Τεύχος 653-Σελ. 110 3.Εντός της αυτής ως άνω 24ώρου προθεσμίας ο Κυβερνητικός Επίτροπος υποχρεούται να αναφέρη εγγράφως τα της διαφωνίας του εις τον Υπουργόν Εργασίας, εντός δε διημέρου από της λήψεως της διαφωνίας του Κυβερνητικού Επιτρόπου εις τον Οργανισμόν, ο Διοικητής αυτού υποχρεούται να αναφέρη ομοίως εις τον Υπουργόν Εργασίας τας απόψεις αυτού επί της ληφθείσης αποφάσεως, εφ’ ης η διαφωνία. 4.Εντός επτά ημερών από της υποβολής της κατά την προηγουμένην παράγραφον αναφοράς του Διοικητού, ο Υπουργός Εργασίας, δι’ αποφάσεώς του, κοινοποιουμένης εις τον Οργανισμόν, αίρει την μεταξύ του Διοικητικού Συμβουλίου και του Κυβερνητικού Επιτρόπου αναφυείσαν διαφωνίαν. Η απόφασις αύτη του Υπουργού είναι υποχρεωτική δια τον Οργανισμόν. Η άπρακτος πάροδος της ως άνω τασσομένης 7ημέρου προθεσμίας λογίζεται ως έγκρισις της υπό του Διοικητικού Συμβουλίου ληφθείσης αποφάσεως, εφ’ ης η διαφωνία του Κυβερνητικού Επιτρόπου. 5.Αι συνεδριάσεις του Διοικητικού Συμβουλίου είναι άκυροι, εφ’ όσον δεν εκλήθη νομίμως εις αυτάς ο Κυβερνητικός Επίτροπος και εν κωλύματι, ή απουσία τούτου, ο αναπληρωτής του. 15.Γ .β.44 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) Διοικητικόν Συμβούλιον Άρθρ.4.-1-2.(Αφορούν την απαρτίαν και αντικατάστασιν μελών του Δ.Σ. Βλ. ήδη Π.Δ. 388/1977, ανωτ. σελ. 36,05). 3.Των συνεδριάσεων του Διοικητικού Συμβουλίου δύναται να μετέχη άνευ ψήφου, ο Νομικός Σύμβουλος του Οργανισμού. Ωσαύτως μετέχουν τούτου ως Εισηγηταί, άνευ ψήφου, υπάλληλοι του Οργανισμού, οριζόμενοι υπό του Διοικητού. Για τη σύνθεση του Δ.Σ. του ΟΑΕΔ βλ. άρθρ. 8 Νόμ. 1387/1983 (κατωτ. σελ. 100,44). Άρθρ.5.-1.Το Διοικητικόν Συμβούλιον του Οργανισμού καθορίζει τα μέσα εφαρμογής της κατά το άρθρ. 1 παρ. 2 του παρόντος χαρασσομένης εκάστοτε πολιτικής δια την πληρεστέραν εκπλήρωσιν των σκοπών του Οργανισμού. 2.Ειδικώτερον το Διοικητικόν Συμβούλιον: α)Εγκρίνει τον προϋπολογισμόν του Οργανισμού και αποφαίνεται επί πάσης αναγκαίας μεταβολής αυτού, ως επίσης εγκρίνει τον ισολογισμόν και την συνοδεύουσαν αυτόν έκθεσιν. β)Αποφασίζει την αγοράν και εκποίησιν ακινήτων του Οργανισμού, ως και την ανέγερσιν κτισμάτων πάσης φύσεως. γ)Αποφασίζει, κατά Νόμον, την διενέργειαν προμηθειών, μισθώσεων, ως και πάσαν ετέραν δαπάνην πέραν του ποσού των εκατόν χιλιάδων δραχμών και την χορήγησιν παγίας προκαταβολής, πέραν του ποσού των τριάκοντα χιλιάδων δραχμών. δ)Καταρτίζει τους πάσης φύσεως Κανονισμούς της λειτουργίας του Οργανισμού, και ε)Αποφασίζει κατά Νόμον επί των υπό του Διοικητού ή του Υπουργού Εργασίας παραπεμπομένων εις αυτό θεμάτων. Διοικητής Άρθρ.6.-1.Συνιστάται παρά τω Οργανισμώ θέσις Διοικητού. 2.Ο Διοικητής διορίζεται επί τριετεί θητεία δυναμένη ν’ ανανεούται εκάστοτε, δια Β.Δ/τος μετ’ απόφασιν του Υπουργικού Συμβουλίου, αναλαμβάνει δε την άσκησιν των καθηκόντων του μετά την δόσιν του κατά το άρθρ. 35 του Υπαλληλικού Κώδικος όρκου ενώπιον του Υπουργού της Εργασίας. 3.Ο Διοικητής είναι το ανώτατον διοικητικόν όργανον του Οργανισμού και το εκτελεστικόν τοιούτον των σχετικών Νόμων, των Κανονισμών και των αποφάσεων του Διοικητικού Συμβουλίου, έχει δε δικαίωμα ν’ αποφασίζη επί παντός ζητήματος, όπερ κατά τον παρόντα Νόμον ή κατ’ άλλας διατάξεις της κειμένης Νομοθεσίας, δεν υπήχθη εις την αρμοδιότητα του Διοικητικού Συμβουλίου. 4.Ο Διοικητής ιδία: α)Ως Πρόεδρος του Διοικητικού Συμβουλίου, καθορίζει τα θέματα της ημερησίας διατάξεως και διευθύνει τας συνεδριάσεις αυτού. β)Προΐσταται όλων των υπηρεσιών του Οργανισμού, εποπτεύει και ελέγχει αυτάς και λαμβάνει τα κατά την κρίσιν του μέτρα δια την συμμόρφωσιν αυτών προς τας κειμένας διατάξεις. γ)Προσλαμβάνει, μεταθέτει και αποσπά το πάσης φύσεως προσωπικόν του Οργανισμού, επιφυλασσομένων των διατάξεων του Υπαλληλικού Κώδικος, ως ούτος εφαρμόζεται επί των Ν.Π.Δ.Δ. δ)Εγείρει την κατά των υπαλλήλων του Οργανισμού πειθαρχικήν αγωγήν, συμφώνως προς τας κειμένας διατάξεις, ασκεί δε την πειθαρχικήν εξουσίαν επί των υπαλλήλων, δυνάμενος να επιβάλη δι’ αποφάσεώς του, ποινήν μέχρι και του προστίμου αποδοχών ενός μηνός. ε)Εκπροσωπεί τον Οργανισμόν εις τας μετά των τρίτων σχέσεις και συναλλαγάς, ως επίσης εκπροσωπεί αυτόν δικαστικώς και εξωδίκως δικαιούμενος να αναθέτη την εκπροσώπησιν αυτού, εν όλω ή δια τινας υποθέσεις, εις τον Αντιπρόεδρον ή εις μέλος του Διοικητικού Συμβουλίου ή εις ανώτερον υπάλληλον του Οργανισμού. Εις ας περιπτώσεις απαιτείται κατά Νόμον προσωπική εμφάνισις του Διοικητού, ως εκπροσώπου του Οργανισμού, ενώπιον Δικαστηρίου, Εισηγητού ή άλλης Αρχής, αύτη ενεργείται, είτε δι’ αυτού τούτου του Διοικητού, είτε δια του υπό τούτου οριζομένου μέλους του Δ.Σ. ή δια τινος των δικηγόρων του Οργανισμού, έχοντος την προς τούτο εξουσιοδότησιν. Επί υποθέσεων εκτός της έδρας του Οργανισμού η προς εκπροσώπησιν εξουσιοδότησις δύναται να δοθή εις τους προϊσταμένους των κατά τόπους Υπηρεσιών του Οργανισμού. ς)Αποφασίζει την χορήγησιν εις το πάσης φύσεως προσωπικόν του Οργανισμού αδείας απουσίας, την μετακίνησιν αυτού εκτός έδρας, οσάκις απαιτούν τούτο αι υπηρεσιακαί ανάγκαι. ζ)Δύναται, οσάκις κρίνει σκόπιμον, να παραπέμπη εις το Διοικητικόν Συμβούλιον παν θέμα της αρμοδιότητός του προς λήψιν αποφάσεων. η)Δύναται να συμμετέχη πασών των Επιτροπών του Οργανισμού μετά ψήφου, πέραν των προβλεπομένων μελών αυτών, και οσάκις παρίσταται προεδρεύει αυτών. «θ)Αποφασίζει σύμφωνα με την κείμενη νομοθεσία για τη διενέργεια προμηθειών, μισθώσεων και για κάθε άλλη δαπάνη μέχρι του ποσού των διακοσίων χιλιάδων δραχμών, καθώς και για τη χορήγηση πάγιων προκαταβολών μέχρι του ποσού των εξήντα χιλιάδων δραχμών, καθορίζοντας και τους όρους για την πραγματοποίηση αυτών των δαπανών. Με απόφαση του Υπουργού Εργασίας, που εκδίδεται ύστερα από πρόταση του Διοικητικού Συμβουλίου του Οργανισμού, μπορεί να αναπροσαρμόζονται τα (Αντί για τη σελ. 98,29(β) Σελ. 98,29(γ) Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) 15.Γ .β.44 πιο πάνω ποσά». Το εδάφ. θ΄ αντικαταστάθηκε ως άνω από το άρθρ. 19 παρ. 2 Νόμ. 1346/1983, κατωτ. σελ. 282,45. ι)Αποφασίζει περί της εκποιήσεως ή της καταστροφής αχρήστου υλικού, καθορίζων και τον τρόπον πραγματοποιήσεως αυτής. ια)Δύναται να εκχωρή δι’ αποφάσεώς του, οποτεδήποτε ανακλητής, τινάς των αρμοδιοτήτων του εις τον Αντιπρόεδρον του Δ.Σ. ή εις ανωτάτους ή ανωτέρους υπαλλήλους ή Προϊσταμένους υπηρεσιών του Οργανισμού. 5.Τον Διοικητήν απόντα, ελλείποντα ή κωλυόμενον αναπληροί, εις τα καθήκοντα μεν του Προέδρου του Δ.Σ., ο Αντιπρόεδρος αυτού, εις τα καθήκοντα δε του Διοικητού το δι’ αποφάσεως του Δ.Σ. οριζόμενον μέλος αυτού. 6.Όπου της κειμένης Νομοθεσίας αναφέρεται ο Πρόεδρος του Δ.Σ. του Οργανισμού Απασχολήσεως και Ασφαλίσεως Ανεργίας, νοείται εφεξής ο Διοικητής του Οργανισμού Απασχολήσεως Εργατικού Δυναμικού. 7.Ο Διοικητής λαμβάνει τας αποδοχάς και λοιπάς, υφ’ οιανδήποτε μορφήν και ονομασίαν, παροχάς Γενικού Γραμματέως Υπουργείου. Άρθρ.7.-1.Εντός διετίας από της ισχύος του παρόντος Ν.Δ/τος, θέλουσι καθορισθή, δια Β.Δ/των, εκδιδομένων τη προτάσει του Υπουργού Εργασίας ή τη προτάσει των Υπουργών Εργασίας και Οικονομικών, όπου απαιτείται, κατά τας κειμένας διατάξεις, σύμπραξις του Υπουργού Οικονομικών, μετά γνώμην του Διοικητικού Συμβουλίου του Οργανισμού, τα ακόλουθα αντικείμενα: α)Τα της λειτουργίας του Διοικητικού Συμβουλίου του Οργανισμού και του τρόπου της εκτελέσεως των αποφάσεων αυτού. Δια του Β.Δ. 504/1971 (κατωτ. αριθ. 51) καθωρίσθη η λειτουργία του Δ.Σ. του Ο.Α.Ε.Δ. και ο τρόπος εκτελέσεως των αποφάσεων αυτού. β)Τα της οργανώσεως, συγκροτήσεως και λειτουργίας των πάσης φύσεως υπηρεσιών του Οργανισμού, εν οις και τα της ιδρύσεως, επεκτάσεως, συγχωνεύσεως ή καταργήσεως Κεντρικών και Περιφερειακών Υπηρεσιών, του καθορισμού της αρμοδιότητος αυτών, ως και τα των οργανικών αυτών θέσεων και τα της πληρώσεως αυτών. γ)Τα της αναδιαρθρώσεως κατά κατηγορίας, κλάδους και βαθμούς των οργανικών θέσεων εκάστης των υπηρεσιών του Οργανισμού, τα των προσόντων και της διαδικασίας υπαγωγής υπό την νέαν ταύτην διάρθρωσιν του απαιτουμένου προσωπικού, τα της εντάξεως του υπηρετούντος πάσης φύσεως Σελ. 98,30(γ) Τεύχος ΣΤ72-Σελ. 68 προσωπικού του Οργανισμού και τα της μετατάξεως τούτου εις άλλας υπηρεσίας ή Οργανισμούς του Υπουργείου Εργασίας. δ)Τα της συστάσεως συμβουλίων, εξαιρέσει των υπηρεσιακών, επιτροπών ή ομάδων εργασίας, τα του καθορισμού της συνθέσεως και συγκροτήσεως αυτών, ως και τα της αποζημιώσεως των εις αυτά μετεχόντων. ε)Τα της επιλογής του διδακτικού προσωπικού των Κέντρων Εκπαιδεύσεως και Σχολών Μαθητείας του Οργανισμού, των προσόντων, της ασκήσεως καθηκόντων και της αμοιβής αυτού δια το υπό του προσωπικού τούτου εκτελούμενον εκάστοτε έργον. ς)Τα της εκτελέσεως των έργων του Οργανισμού. ζ)Τα της αγοράς ή πωλήσεως ακινήτων, των προμηθειών, μισθώσεων και άλλων δαπανών του Οργανισμού. η)Τα της ταμειακής και λογιστικής διαχειρίσεως του Οργανισμού. θ)Τα του προληπτικού και κατασταλτικού, τακτικού και εκτάκτου, οικονομικού ελέγχου και των οργάνων ασκήσεως αυτού. 2.Δι’ ειδικών Κανονισμών καταρτιζομένων υπό του Διοικητικού Συμβουλίου του Οργανισμού και κυρουμένων δια Β.Δ/των, προκαλουμένων υπό του Υπουργού Εργασίας, θέλουσι καθορισθή: α)Τα της διαδικασίας και δικαιολογητικών απονομής των πάσης φύσεως παροχών του Οργανισμού ως και τα της άρσεως των επ’ αυτών αμφισβητήσεων. β)Πάσα ετέρα λεπτομέρεια, αναγκαία δια την εκτέλεσιν και εφαρμογήν του παρόντος Ν.Δ/τος. 15.Γ .β.44 Ασφάλιση κατά της Ανεργίας Οργ/σμός Απασ/σης Εργατ/κού Δυν/κού (Ο.Α.Ε.Δ.) 3.Κατά την αυτήν εν τη προηγουμένη παραγράφω καθοριζομένην διαδικασίαν και τας αυτάς ως άνω διατυπώσεις καταρτίζονται και κυρούνται οι πάσης φύσεως υπό της λοιπής κειμένης Νομοθεσίας προβλεπόμενοι Κανονισμοί του Οργανισμού, «ως και ο κανονισμός δι’ ου ορισθήσονται αι προϋποθέσεις, η διαδικασία και τα δικαιολογητικά απονομής των συμπληρωματικών παροχών κυήσεως και μητρότητος». Η εντός « » περίοδος προσετέθη δια του 